Omroeper maak matriekafskeid nóg mooier | Maroela Media
Jo-Ann Nel, Martin Bester en Shanté Jacobs by die meisies se matriekafskeid. (Foto: Verskaf)
Martin Bester, omroeper van Jacaranda FM se ontbytprogram, het vroeër die week gesorg dat twee meisies se matriekafskeid vanjaar net 'n tikkie meer besonders was.
Bester het vir Jo-Ann Nel en haar beste vriendin, Shanté Jacobs, na hulle matriekdans vergesel.
Jo-Ann kon vanjaar na 'n jare lange stryd teen rumatoïede artritis uiteindelik op die rooi tapyt na haar eie matriekdans loop. Sy het Shanté saam na die geleentheid genooi om haar te bedank dat sy haar rolstoel rondgestoot het en haar deur hul skooljare ondersteun het.
Shanté het Jo-Ann, wat gereeld konstante pyn ervaar het, bygestaan op die skoolterrein en selfs vir haar opgestaan as sy geboelie of deur ander leerders verstoot is. Dit het ongelukkig gereeld gebeur.
Sy het nie haar eie matriekdans in 2020 bygewoon nie omdat sy nie bykomende finansiële druk op haar ouers wou plaas nie.
Jo-Ann het jare lank gedroom oor die rooi tapyt en die geleentheid om die aand om te dans. Sy het besluit om nie 'n duur rok vir die matriekdans te kies nie, sodat haar ouers vir Shanté kom uithelp met alles wat sy vir die dans sou benodig.
Bester het sommer gou ingestem om die geleentheid saam met Jo-Ann en Shanté by te woon.
Martin Bester van Jacaranda FM se ontbytprogram het Jo-Ann en Shanté se aand bygewoon. (Foto: Verskaf)
Dankie Martin Bester. Glo hierdie 2 meisies het 'n wonderlike afskeid gehad.
Pragtig!!! Julle almal so mooi gelyk. Spesiale dankie aan Martin, ware heer
pragtig martin vir jou ondesteuning, dit word opreg waardeer
Ai, cherry op die koek, kinders besef nie hoe seer hulle ander kan maak nie terwyl hulle dink hul grap net .